CELEX: C2005/106/83
Language: el
Date: 2005-04-30 00:00:00
Title: Υπόθεση T-104/05: Προσφυγή της CEGELEC SA κατά του Ευρωπαϊκού Κοινοβουλίου, που ασκήθηκε στις 28 Φεβρουαρίου 2005

30.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/42
            
         Προσφυγή της CEGELEC SA κατά του Ευρωπαϊκού Κοινοβουλίου, που ασκήθηκε στις 28 Φεβρουαρίου 2005
   (Υπόθεση T-104/05)
   (2005/C 106/83)
   Γλώσσα διαδικασίας: η γαλλική
   Η CEGELEC SA, με έδρα τις Βρυξέλλες, εκπροσωπούμενη από τους André Delvaux και Véronique Bertrand, δικηγόρους, άσκησε στις 28 Φεβρουαρίου 2005, ενώπιον του Πρωτοδικείου των Ευρωπαϊκών Κοινοτήτων, προσφυγή κατά του Ευρωπαϊκού Κοινοβουλίου.
   Η προσφεύγουσα ζητεί από το Πρωτοδικείο:
   
               —
            
            
               να κηρύξει παραδεκτή την προσφυγή περί ακυρώσεως,
            
         
               —
            
            
               να ακυρώσει την απόφαση της 15ης Δεκεμβρίου 2004, με την οποία το Ευρωπαϊκό Κοινοβούλιο απέρριψε την προσφορά της εταιρίας CEGELEC και ανέθεσε στην εταιρία GROUP 4 Technology SA τις τρεις παρτίδες της συμβάσεως για την προμήθεια και θέση σε λειτουργία συστημάτων επιτήρησης με βίντεο στους τρεις τόπους (εγκαταστάσεις) εργασίας του Ευρωπαϊκού Κοινοβουλίου, για τη σύναψη της οποίας προκηρύχθηκε διαγωνισμός στην Επίσημη Εφημερίδα της Ευρωπαϊκής Ενώσεως S 61, της 26 Μαρτίου 2004, οι δε λόγοι της οποίας κοινοποιήθηκαν στην εταιρία CEGELEC με έγγραφο της 16ης Δεκεμβρίου 2004,
            
         
               —
            
            
               να καταδικάσει το Ευρωπαϊκό Κοινοβούλιο στα δικαστικά έξοδα.
            
         Ισχυρισμοί και κύρια επιχειρήματα
   Η προσφεύγουσα ζητεί την ακύρωση της αποφάσεως του Ευρωπαϊκού Κοινοβουλίου, αφενός, να απορρίψει την προσφορά της προσφεύγουσας στο πλαίσιο του διαγωνισμού για τη θέση σε λειτουργία συστημάτων επιτήρησης με βίντεο στους τρεις τόπους εργασίας του Ευρωπαϊκού Κοινοβουλίου και, αφετέρου, να αναθέσει τη σύμβαση σε άλλον διαγωνιζόμενο.
   Προς στήριξη της προσφυγής της, η προσφεύγουσα επικαλείται διάφορες παραβάσεις της οικείας συγγραφής υποχρεώσεων, καθώς και των κανονισμών 1605/2002 (1) και 2432/2002 (2) και των οδηγιών 92/50 (3), 93/36 (4) και 2004/18 (5), οι οποίες συνίστανται ειδικότερα στα εξής:
   
               —
            
            
               ανεπάρκεια αιτιολογήσεως της κοινοποιηθείσας στην προσφεύγουσα προσβαλλομένης αποφάσεως·
            
         
               —
            
            
               μη εφαρμογή των κριτηρίων αναθέσεως και του συστήματος βαθμολογήσεως που προβλέπει η συγγραφή υποχρεώσεων·
            
         
               —
            
            
               η επιλεγείσα προσφορά, δεδομένου του μεγέθους της, δεν είναι σύμφωνη με την υποχρέωση υποβολής γραπτής προσφοράς σε μία από τις επίσημες γλώσσες της Ενώσεως·
            
         
               —
            
            
               το Κοινοβούλιο, παραβιάζοντας την αρχή της ίσης μεταχειρίσεως των διαγωνιζομένων, ανέθεσε τη σύμβαση βάσει συσκευών λήψεως που δεν παρουσιάστηκαν κατά τη διεξαγωγή των «photos-tests»·
            
         
               —
            
            
               καθυστέρηση υποβολής της επιλεγείσας προσφοράς.
            
         
      (1)  EE L 248, σ. 1
   
      (2)  EE L 357, σ. 1
   
      (3)  EE L 209, σ. 1
   
      (4)  EE L 199, σ. 1
   
      (5)  EE L 134, σ. 114